Referat Darum lokalråds årsmøde 19.10.2026

Helle byder velkommen til de 28 fremmødte.
Vi synger Sensommervise, dejligt at synge sammen.
Susanne Pedersen fra ”Oplev Esbjerg” holder oplæg om kommunens perler – en guide til oplevelser i kommunen.
Tjek hjemmesiden Oplev.esbjerg.dk for oplevelser og læg gerne egne events ind i kalenderen på kultunaut.dk

Årsmøde efter vedtægterne:

Ordstyrer: Lars Sørensen
Årsmødet er retsmæssigt indkaldt og afholdt
Stemmetællere: Birgit Mølgård og Else Marie Lundgård
Referent: Diana Madsen

Helle fremlægger årsberetningen.
Årsberetningen kan læses i sin helhed på darum.dk.

Spørgsmål:
· Der spørges ind til seniorboliger/bofællesskab. Nogle er tvivl om hvilken form for boliger Bovia har planer om at bygge. Der svares fra salen, at det er almene boliger der skal bygges (et medlem fra Bovias bestyrelse svarer). Lokalrådet siger at Bovia vil bygge seniorbofællesskab og har samarbejdet med Bovia om dette. Lokalrådet stiller sig uforstående og skuffede over for denne melding fra medlem af Bovias bestyrelse.
Det er et spørgsmål, der skal opklares efter årsmødet.
· Hvor mange børn planlægger man at bygge til i det nye børnehus. Svar, at det gerne skal være til et fleksibelt antal alt efter hvor mange dagplejere vi har, som er højeste ønske. Det skal være i samarbejde med børnehaven, at børnene passes i børnehuset.
· Der spørges ind til alm. byggegrunde. Ca. 10 tilbage i Skråtoften, mon der er nye områder på vej, til byggegrunde. Lokalrådet tager opfordringen med hjem og arbejder videre. Det er en opgave vi har arbejdet med tidligere.

Helle fremlægger regnskabet.
· Der spørges ind til kvindeegs projektet Biohaven i Darum, om projektet går i nul. Der er lavet et budget, som varer over flere år, og er ikke med her på årsmødet. Det har været omtalt på tidligere årsmøde. Budgettet er meget nøje regnet ud i forhold til de beløb, der er givet tilsagn om fra kommune og fonde. Enkelte fra forsamlingen vil ikke godkende denne del af regnskabet. Der spørges ud i forsamlingen om man kan godkende regnskabet. Der stemmes godkendt til regnskabet. 
· Forslag om at lokalrådet kunne reklamere lidt for at man kan købe mailadresser med Darum.dk. Det kan give en lille ekstra indtjening til at drive Hjemmesiden Darum.dk som lige har gennemgået en renovering.
· Regnskabet er revideret. Det er revideret og underskrevet af de 2 revisorer.

Valg til lokalrådet
· Hanne og Diana er på valg og modtager genvalg. Der stemmes for genvalg. Der er ingen, fra forsamlingen, der ønsker at stille op til rådet.
Valg af 2 suppleanter
· Brian Flansmose Vinbech (1) og Hanne Windfeld (2) bliver valgt som suppleanter
Valg af 2 revisorer 
· Genvalg til Frands Nielsen og Birgit Mølgård
Valg af revisorsuppleant 
· Lene Ebsen

Fremtidige aktiviteter og Evt. 
· Husk at bruge mikrofonen hele tiden
· Helle spørger om forsamlingen synes vi skal arbejde videre med seniorbofællesskab. Det nikkes der ja til. Vi har en arbejdsgruppe der forsøger at finde investorer, men det er desværre ikke lykkedes endnu. En arkitekt har tegnet seniorbofællesskab og arbejdet på at finde investorer, men det er heller ikke lykkedes. 
· Forslag om fælles nytårsfejring på boldbanen, med fyrværkeri, bobler og kransekage
· Der opfordres til, at der kommer en bænk ved sidediget, det mangles gevaldigt. Der svares på vegne af digelauget. Der slides på diget/græsset hvis der stilles en bænk, det kan ødelægge diget. Digelauget vil kigge på en placering der kunne være ok.
· Man savner også borde og bænkesæt ved kvindeegen, eller bare flere siddepladser.
· Opfordring til at lave et arrangement der kan støtte op om hallens drift. De trænger. 
· Der reklameres for Borgerne Bestemmer den 12. november, en aften med fællesspisning og afstemning mellem de indkomne projekter.



Tilføjelse d. 20.10.26 vedr. usikkerheden om hvilken type boliger Bovia vil bygge: Opringning fra ovennævnte medlem af Bovias bestyrelse: Han beklager meget, at han ved mødet har oplyst at det var almindelige almennyttige boliger som Bovia vil opføre i Darum. Det var en fejl for det er Seniorboliger med fælleshus, som Bovia vil bygge i Darum. 
